stanford-oval/wikipedia huggingface dataset:
มหาวิทยาลัยเวสเทิร์น
ประวัติ

มหาวิทยาลัยเวสเทิร์น เดิมชื่อ "มหาวิทยาลัยณิวัฒนา" ได้รับอนุญาตให้จัดตั้งตามใบอนุญาตจัดตั้งสถาบันอุดมศึกษาเอกชนที่ 2/2540 โดยรัฐมนตรีว่าการทบวงมหาวิทยาลัย เมื่อวันที่ 18 มิถุนายน พ.ศ. 2540 เป็นสถาบันการศึกษาระดับอุดมศึกษาเอกชนที่ได้สถาปนาขึ้นเนื่องในวโรกาสที่พระบาทสมเด็จพระเจ้าอยู่หัวภูมิพลอดุลยเดช มีพระราชโองการโปรดเกล้าสถาปนาพระอิสริยศักดิ์ สมเด็จพระเจ้าพี่นางเธอเจ้าฟ้ากัลยาณิวัฒนา เจ้าฟ้าต่างกรมฝ่ายใน เฉลิมพระนามเป็นสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์
โดยมีเป้าหมายเพื่อรองรับการเจริญเติบโตในเขตภูมิภาคของภาคกลางและเป็นการกระจายโอกาสทางการศึกษาสู่ภูมิภาคของประเทศในการส่งเสริมการพัฒนาทาง ด้านทรัพยากรมนุษย์ของประเทศชาติ โดยมีภารกิจหลัก 4 ประการคือ การผลิตบัณฑิต การวิจัย การบริการวิชาการแก่สังคม และการทำนุบำรุงศิลปวัฒนธรรม ทั้งนี้เพื่อส่งเสริมการพัฒนาทางด้านทรัพยากรมนุษย์ของประเทศชาติ และประการสำคัญคือเพื่อตอบสนองความต้องการของชาติในการจัดการศึกษาระดับอุดมศึกษา ผลิตทรัพยากรมนุษย์ที่พรั่งพร้อมด้วยความเป็นเลิศทางวิชาการ มีทักษะขั้นสูงในการประกอบอาชีพ และกอปรด้วยคุณธรรม จริยธรรม
ปัจจุบันมหาวิทยาลัยเวสเทิร์นได้เปิดดำเนินการสอนในระดับปริญญาตรี 9 คณะวิชา ปริญญาโท 5 หลักสูตร และระดับปริญญาเอก  4 หลักสูตร โดยผู้สำเร็จการศึกษาจากมหาวิทยาลัยเวสเทิร์น ได้รับเกียรติจากพลเอกดาวพงษ์ รัตนสุวรรณ องคมนตรี มาประสาทปริญญาบัตรแก่ผู้สำเร็จการศึกษาประจำปี 2561 ถึง 2564
วิทยาเขต

มหาวิทยาลัยเวสเทิร์น มีวิทยาเขตจัดการศึกษาจำนวน 3 แห่ง คือ วิทยาเขตวัชรพล วิทยาเขตกาญจนบุรี และวิทยาเขตบุรีรัมย์
วิทยาเขต > วิทยาเขตวัชรพล

ตั้งอยู่ที่เลขที่ 4 หมู่ 11 ถนนหทัยราษฎร์ ตำบลลาดสวาย อำเภอลำลูกกา จังหวัดปทุมธานี
วิทยาเขต > วิทยาเขตกาญจนบุรี

มหาวิทยาลัยเวสเทิร์น เปิดหลักสูตรทั้งหมด 5 หลักสูตร ดังนี้ ทันตแพทยศาสตร์ สัตวแพทยศาสตร์ พยาบาลศาสตร์ สาธารณสุขศาสร์ และเทคนิคการแพทย์ ขึ้น ณ วิทยาเขตกาญจนบุรี เลขที่ 600 หมู่ 11 ตำบลสระลงเรือ อำเภอห้วยกระเจา จังหวัดกาญจนบุรี
วิทยาเขต > วิทยาเขตบุรีรัมย์

มหาวิทยาลัยเวสเทิร์น ได้จัดตั้งคณะสาธารณสุขศาสตร์ และคณะพยาบาลศาสตร์ วิทยาเขตบุรีรัมย์ เพื่อผลิตบัณฑิตสาขาอาชีวอนามัยความปลอดภัยและสิ่งแวดล้อม ตั้งอยู่เลขที่ 123 หมู่ 11 ถนนเลี่ยงเมือง (คูเมือง-สตึก) ตำบลบ้านยาง อำเภอเมืองบุรีรัมย์ จังหวัดบุรีรัมย์
คณะ/หลักสูตร

| --- | --- |
 บัณฑิตวิทยาลัย หลักสูตรบริหารธุรกิจมหาบัณฑิต  หลักสูตรศึกษาศาสตรมหาบัณฑิต สาขาวิชาการบริหารการศึกษา  สาขาวิชาหลักสูตรและการสอน  หลักสูตรรัฐประศาสนศาสตรมหาบัณฑิต  หลักสูตรสาธารณสุขศาสตรมหาบัณฑิต  หลักสูตรนิติศาสตรมหาบัณฑิต  หลักสูตรบริหารธุรกิจดุษฏีบัณฑิต  หลักสูตรปรัชญาดุษฏีบัณฑิต สาขาการบริหารการศึกษา  หลักสูตรปรัชญาดุษฏีบัณฑิต สาขารัฐประศาสนศาสตร์  หลักสูตรปรัชญาดุษฏีบัณฑิต สาขาการจัดการภาครัฐและเอกชน คณะทันตแพทยศาสตร์ หลักสูตรทันตแพทยศาสตรบัณฑิต สาขาวิชาทันตแพทยศาสตร์ คณะเทคนิคการแพทย์ หลักสูตรวิทยาศาสตร์บัณฑิต สาขาวิชาเทคนิคการแพทย์ คณะสัตวแพทยศาสตร์ หลักสูตรสัตวแพทยศาสตรบัณฑิต สาขาวิชาสัตวแพทยศาสตร์ คณะพยาบาลศาสตร์ วัชรพล หลักสูตรพยาบาลศาสตรบัณฑิต สาขาวิชาพยาบาลศาสตร์ คณะพยาบาลศาสตร์ กาญจนบุรี หลักสูตรพยาบาลศาสตรบัณฑิต สาขาวิชาพยาบาลศาสตร์ คณะพยาบาลศาสตร์ บุรีรัมย์ หลักสูตรพยาบาลศาสตรบัณฑิต สาขาวิชาพยาบาลศาสตร์ คณะสาธารณสุขศาสตร์ กาญจนบุรี หลักสูตรสาธารณสุขศาสตรบัณฑิต สาขาวิชาสาธารณสุขศาสตร์ คณะสาธารณสุขศาสตร์ บุรีรัมย์ หลักสูตรสาธารณสุขศาสตรบัณฑิต สาขาวิชาสาธารณสุขศาสตร์ คณะแพทยศาสตร์ หลักสูตรแพทยศาสตรบัณฑิต สาขาวิชาแพทยศาสตร์:  คณะบริหารธุรกิจและรัฐประศาสนศาสตร์ หลักสูตรบริหารธุรกิจรบัณฑิต สาขาวิชาการบัญชี  สาขาวิชาการตลาด  สาขาวิชาธุรกิจระหว่างประเทศ  สาขาวิชาการจัดการทรัพยากรมนุษย์  สาขาวิชาคอมพิวเตอร์ธุรกิจ  สาขาวิชาการจัดการทั่วไป  หลักสูตรรัฐประศาสนศาสตรบัณฑิต สาขาวิชารัฐประศาสนศาสตร์  สาขาวิชาการปกครองท้องถิ่น คณะศิลปศาสตร์และวิทยาศาสตร์ คณะวิศวกรรมศาสตร์และเทคโนโลยี หลักสูตรวิศวกรรมศาสตรบัณฑิต สาขาวิชาวิศวกรรมโยธา  สาขาวิชาไฟฟ้า  หลักสูตรวิทยาศาสตรบัณฑิต  สาขาวิชาวิทยาการคอมพิวเตอร์ คณะนิติศาสตร์ หลักสูตรนิติศาสตรบัณฑิต สาขาวิชานิติศาสตร์ คณะแพทยศาสตร์ หลักสูตรแพทยศาสตรบัณฑิต คณะเภสัชศาสตร์ หลักสูตรเภสัชศาสตรบัณฑิต วิทยาลัยการศึกษาผ่านระบบเครือข่าย หลักสูตรบริหารธุรกิจบัณฑิต สาขาวิชาบัญชี  สาขาวิชาการจัดการ  สาขาวิชาคอมพิวเตอร์ธุรกิจ  สาขาวิชาอุตสาหกรรมบริการ  สาขาวิชาการตลาด  หลักสูตรนิติศาสตรบัณฑิต สาขาวิชานิติศาสตร์  รัฐประศาสนศาสตรบัณฑิต สาขาวิชาการปกครองท้องถิ่น  หลักสูตรสาธารณสุขศาสตรบัณฑิต สาขาวิชาสาธารณสุขชุมชน  หลักสูตรบริหารธุรกิจมหาบัณฑิต  หลักสูตรศึกษาศาสตรมหาบัณฑิต สาขาวิชาการบริหารการศึกษา  สาขาวิชาหลักสูตรและการสอน  หลักสูตรรัฐประศาสนศาสตรมหาบัณฑิต  หลักสูตรสาธารณสุขศาสตรมหาบัณฑิต  หลักสูตรนิติศาสตรมหาบัณฑิต
แหล่งข้อมูลอื่น

เว็บไซต์มหาวิทยาลัยเวสเทิร์น
ประวัติมหาวิทยาลัยเวสเทิร์น เก็บถาวร 2007-03-09 ที่ เวย์แบ็กแมชชีน
| ด ค กมหาวิทยาลัยเวสเทิร์น |
| --- | --- | --- |
| คณะ | ทันตแพทยศาสตร์ • เทคนิคการแพทย์ • สัตวแพทยศาสตร์ • พยาบาลศาสตร์ วัชรพล • พยาบาลศาสตร์ กาญจนบุรี • พยาบาลศาสตร์ บุรีรัมย์ • สาธารณสุขศาสตร์ กาญจนบุรี • สาธารณสุขศาสตร์ บุรีรัมย์ • บริหารธุรกิจและรัฐประศาสนศาสตร์ • ศิลปศาสตร์และวิทยาศาสตร์ • นิติศาสตร์ |  |
| วิทยาลัย | บัณฑิตวิทยาลัย • วิทยาลัยการศึกษาผ่านระบบเครือข่าย |  |
หมวดหมู่ • โครงการ • สถานีย่อย
รินโปเช

รินโปเช (ทิเบต: རིན་པོ་ཆེ་, ไวลี: rin po che, THL: Rinpoché, พินอินทิเบต: Rinboqê, อักษรโรมัน: Rinpoche, Rimboche, Rinboku) เป็นคำยกย่องในภาษาทิเบต มีความหมายตรงตัวว่า "รัตนะ" หรือ "สิ่งอันมีค่า" ใช้เรียกบุคคลหรือวัตถุที่ได้รับการยกย่องอย่างสูง ที่มาของคำประกอบด้วย rin (คุณค่า), po (คำเชื่อม) และ chen (ใหญ่)
ในบริบทของศาสนาพุทธแบบทิเบต ใช้คำว่ารินโปเชเพื่อแสดงความเคารพยิ่งในการเรียกผู้ที่เชื่อว่าอวตารมาเกิด, อาวุโส, เป็นที่เคารพ, เป็นที่รู้จัก, เป็นผู้แก่วิชา, เป็นภิกษุผู้สำเร็จในการศึกษาธรรม, เป็นผู้เผยแผ่คำสอนของพระพุทธเจ้า นอกจากนี้ยังใช้เป็นคำยกย่องสำหรับเรียกเจ้าอาวาสในพุทธารามแบบทิเบตด้วย
แหล่งข้อมูลอื่น

Rinpoche entry in Rangjung Yeshe wiki.
ระบบไหลเวียน

| ระบบไหลเวียน |
| --- | --- |
ระบบไหลเวียนของมนุษย์ (อย่างง่าย) สีแดงแสดงเลือดที่มีออกซิเจนสูง สีน้ำเงินแสดงเลือดที่มีออกซิเจนต่ำ (ไม่ได้แสดงเครือข่ายหลอดเลือดฝอย และระบบน้ำเหลืองทั้งหมด)
รายละเอียด
ตัวระบุ
ภาษาละติน: systema cardiovasculare
MeSH: D002319
TA98: A12.0.00.000
TA2: 3891
FMA: 7161
อภิธานศัพท์กายวิภาคศาสตร์[แก้ไขบนวิกิสนเทศ]
ระบบไหลเวียน หรือ ระบบหัวใจหลอดเลือด เป็นระบบอวัยวะซึ่งให้เลือดไหลเวียนและขนส่งสารอาหาร (เช่น กรดอะมิโนและอิเล็กโทรไลต์) ออกซิเจน คาร์บอนไดออกไซด์ ฮอร์โมน และเม็ดเลือดเข้าและออกเซลล์ในร่างกายเพื่อหล่อเลี้ยงและช่วยต่อสู้โรค รักษาอุณหภูมิและ pH ของร่างกาย และรักษาภาวะธำรงดุล
มักมองว่าระบบไหลเวียนประกอบด้วยทั้งระบบหัวใจหลอดเลือด ซึ่งกระจายเลือด และระบบน้ำเหลือง ซึ่งไหลเวียนน้ำเหลือง ทั้งสองเป็นระบบแยกกัน ตัวอย่างเช่น ทางเดินน้ำเหลืองยาวกว่าหลอดเลือดมุดเดี๋ยวโดนๆมาก เลือดเป็นของเหลวอันประกอบด้วยน้ำเลือด เม็ดเลือดแดง เม็ดเลือดขาวและเกล็ดเลือดซึ่งหัวใจทำหน้าที่ไหลเวียนผ่านระบบหลอดเลือดสัตว์มีกระดูกสันหลัง โดยน้ำออกซิเจนและสารอาหารไปและของเสียกลับจากเนื้อเยื่อกาย น้ำเหลือง คือ น้ำเลือดส่วนเกินที่ถูกกรองจากของเหลวแทรก (interstitial fluid) และกลับเข้าสู่ระบบน้ำเหลือง ระบบหัวใจหลอดเลือดประกอบด้วยเลือด หัวใจและหลอดเลือด ส่วนระบบน้ำเหลืองประกอบด้วยน้ำเหลือง ปุ่มน้ำเหลืองและหลอดน้ำเหลือง ซึ่งคืนน้ำเลือดที่กรองมาจากของเหลวแทรกในรูปน้ำเหลือง
มนุษย์และสัตว์มีกระดูกสันหลังอื่นมีระบบหัวใจหลอดเลือดแบบปิด คือ เลือดไม่ออกจากเครือข่ายหลอดเลือดแดง หลอดเลือดดำ และหลอดเลือดฝอย แต่กลุ่มสัตว์ไม่มีกระดูกสันหลังบางกลุ่มมีระบบหัวใจหลอดเลือดแบบเปิด ในทางตรงข้าม ระบบน้ำเหลืองเป็นระบบเปิดซึ่งให้ทางที่จำเป็นแก่ของเหลวระหว่างเซลล์ส่วนเกินกลับเข้าสู่หลอดเลือดได้ ไฟลัมสัตว์ไดโพลบลาสติก (diploblastic) บางไฟลัมไม่มีระบบไหลเวียน
หัวใจของมนุษย์

หัวใจทำหน้าที่สูบเลือดไปทั่วร่างกาย หัวใจของมนุษย์แบ่งออกเป็น  2 ซีกคือ atrium 2 ห้องที่อยู่ข้างบนและ ventricle 2 ห้องที่อยู่ด้านล่าง   right Atrium คือ ห้องขวาบน ทำหน้าที่รับเลือดที่มีออกซิเจนน้อยจากเส้นเลือด Superior venacava (มาจากส่วนบนของร่างกาย) และ Inferior venacava (มาจากส่วนล่างของร่างกาย) แล้วส่งต่อไปยัง หัวใจห้องขวาล่างหรือ right Ventricle ผ่านลิ้นหัวใจ Tricuspid valve ซึ่งห้องนี้จะส่งเลือดที่มี poor oxygen ไปยังปอดโดยการใช้เส้นเลือด Pulmonary Artery โดยผ่านลิ้นเซมิลูนาร์ (ลิ้นกั้นระหว่างหลอดเลือดพัลโมนารีอาร์เตอรีกับเวนตริเคิลขวา) หลังจากนั้น left Atrium หรือ หัวใจห้องซ้ายบนที่เราเห็นจะรับเลือดที่มีออกซิเจนมาจากปอดผ่านทางเส้นเลือด Pulmonary Vein แล้วส่งต่อไปยัง left Ventricle คือหัวใจห้องซ้ายล่าง ผ่านลิ้นหัวใจชื่อ Bicuspid valve หรือ Mitral valve ที่จะสูบฉีดเลือดไปหล่อเลี้ยงร่างกาย โดยต่อกับเอออร์ตา
ระบบไหลเวียนเลือดแบบเปิด

ระบบการไหลเวียนแบบเปิด (opened circulatory system) พบในสัตว์ไม่มีกระดูกสันหลังโดยเฉพาะไฟลัมอาร์โทรโพดา และไฟลัมมอลลัสกา ระบบนี้เลือดจะไม่ได้อยู่ในเส้นเลือดตลอดเวลา แต่จะออกจากเส้นเลือดเข้าสู่ช่องว่างภายในลำตัวที่เรียกว่าฮีโมซีล (hemocoel) อาจมีหัวใจหนึ่งดวงหรือมากกว่า ทิศทางการไหลของเลือดเริ่มจากหัวใจสูบฉีดเลือดไปตามหลอดเลือดเข้าสู่ฮีโมซีล เนื้อเยื่อและเซลล์จะได้รับอาหารและก๊าซจากเลือดที่อยู่ในช่องว่างนี้ เมื่อหัวใจคลายตัว เลือดส่วนหนึ่งจะไหลจากฮีโมซีลเข้าเส้นเลือดกลับหัวใจ
ระบบไหลเวียนเลือดแบบปิด

สัตว์ที่มีกระดูกสันหลังทุกชนิดมีระบบไหลเวียนแบบนี้ นอกจากนี้ ไส้เดือนดินและหมึกก็ยังมีระบบไหลเวียนแบบนี้อีกด้วย ระบบนี้ เลือดจะไม่ไหลออกไปนอกหลอดเลือด ซึ่งประกอบไปด้วยหลอดเลือดแดง หลอดเลือดดำ และหลอดเลือดฝอย ระบบไหลเวียนในปลาเป็นระบบไหลเวียนที่มีทิศทางเดียว คือหัวใจสูบฉีดเลือดไปที่เส้นเลือดฝอยที่เหงือก หัวใจปลามีสองห้องและการไหลเวียนของเลือดมีทิศทางเดียวสัตว์ครึ่งบกครึ่งน้ำและสัตว์เลื้อยคลานมีระบบนี้เช่นกัน แต่หัวใจของสัตว์สองชนิดนี้ทำงานได้ไม่เต็มที่ โดยที่สัตว์ครึ่งบกครึ่งน้ำ มีหัวใจ 3 ห้องส่วนนกและสัตว์เลี้ยงลูกด้วยนมมีการแบ่งอย่างชัดเจนระหว่างเลือดแดงกับเลือดดำ โดยแบ่งหัวใจออกเป็น 4 ห้อง หัวใจเต้น 72 ครั้งต่อนาที
วรุตม์ บุญสุข

| ข้อมูลส่วนตัว |
| --- | --- | --- | --- |
ชื่อเต็ม:  วรุตม์ บุญสุข
วันเกิด:   (1997-08-23) 23 สิงหาคม ค.ศ. 1997 (27 ปี)
สถานที่เกิด:  จังหวัดร้อยเอ็ด ประเทศไทย
ส่วนสูง:  1.62 m (5 ft 4 in)
ตำแหน่ง:  กองกลาง
ข้อมูลสโมสร
สโมสรปัจจุบัน:  แพร่ ยูไนเต็ด
หมายเลข:  8
สโมสรเยาวชน
2552–2557:  บางกอกกล๊าส
สโมสรอาชีพ*
| ปี |  ทีม |  ลงเล่น |  (ประตู) |
| 2558–2562 |  บางกอกกล๊าส |  15 |  (0) |
| 2562 |  → อยุธยา ยูไนเต็ด (ยืมตัว) |  14 |  (0) |
| 2563–2564 |  เชียงใหม่ |  14 |  (1) |
| 2564–2565 |  คัสตอม ลาดกระบัง ยูไนเต็ด |  27 |  (2) |
| 2565– |  แพร่ ยูไนเต็ด |  23 |  (0) |
ทีมชาติ
| 2559 |  ไทย อายุไม่เกิน 19 ปี |  2 |  (1) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
วรุตม์ บุญสุข (ชื่อเล่น รุตม์; 23 สิงหาคม พ.ศ. 2540 — ) เป็นนักฟุตบอลอาชีพชาวไทย ปัจจุบันลงเล่นตำแหน่งกองหน้าให้กับแพร่ ยูไนเต็ด ในไทยลีก 2
วรุตม์เกิดที่จังหวัดร้อยเอ็ด พ่อเป็นนักฟุตบอล เขาเริ่มฝึกเล่นฟุตบอลที่โรงเรียนกีฬาร้อยเอ็ด ต่อมาเมื่อเขาอายุ 14 ปี จึงได้เข้าร่วมทีมเยาวชนของบางกอกกล๊าส และใน พ.ศ. 2559 เขาได้เลื่อนขึ้นมาเล่นให้กับทีมชุดใหญ่เป็นครั้งแรก และในปลายปีเดียวกันนี้ เขามีชื่อติดทีมชาติไทยในการแข่งขันฟุตบอลเอเชียเยาวชนอายุไม่เกิน 19 ปีที่ประเทศบาห์เรน
แหล่งข้อมูลอื่น

ข้อมูลของ วรุตม์ บุญสุข ที่ ซ็อกเกอร์เวย์
fourfourtwo.com เก็บถาวร 2016-10-03 ที่ เวย์แบ็กแมชชีน
| ด ค กผู้เล่นชุดปัจจุบันของสโมสรฟุตบอลแพร่ ยูไนเต็ด  |
| --- | --- |
 1 โสภณวิชญ์  2 ณธกร  3 วราดร  4 ลภณวิช  5 อาสาฬห์  6 นพรรธนวรรณ์  7 กิตติภาพ  8 วรุตม์  9 ธีรยุทธ  10 อิโตะ  11 เอลีแวลตง  12 สุขสันต์  14 เดชา  17 รังสิมันต์  18 นันทพล  19 ฤทธิเดช  21 อัชริยะ  22 ณัฐสันต์  26 ซิลวา  29 มารันเญา  31 กานต์ดนัย  32 เอรีแวลตู  41 นพวิชญ์  77 อภิวิชญ์  88 ธัชนนท์  หัวหน้าผู้ฝึกสอน: ธงชัย
รานี่ กานอย

| รานี่ กานอย |
| --- | --- |
เกิด: 1 มกราคม พ.ศ. 2523
รานี่ กานอย (Ranee Ganoy) นักมวยสากลชาวฟิลิปปินส์ เกิดเมื่อ 1 มกราคม พ.ศ. 2523 ที่จังหวัดโกตาบาโตใต้ ประเทศฟิลิปปินส์ สถิติการชก 43 ครั้ง ชนะ 30 (น็อค 26) เสมอ 2 แพ้ 11
เกียรติประวัติ

แชมป์ IBF แพนแปซิฟิกรุ่นไลท์เวท
ชิง 9 มีนาคม 2550 ชนะน็อค ร็อบบี้ เปเดน ยก 8 ที่ ออสเตรเลีย
ป้องกันแชมป์ครั้งที่ 1, 8 มิถุนายน 2550 ชนะคะแนน โจเอ เด ริคาร์โด ที่ ออสเตรเลีย
ป้องกันแชมป์ครั้งที่ 2, 30 พฤศจิกายน 2550 ชนะน็อค สมชาย นักบาลี ยก 2 ที่ ออสเตรเลีย
เคยชิงแชมป์ต่อไปนี้แต่ไม่สำเร็จ
ชิงแชมป์ PABA รุ่นซูเปอร์เฟเธอร์เวทเมื่อ 2 เมษายน 2547 แพ้คะแนน พงษ์สิทธิ์ เวียงวิเศษ ที่ ชัยภูมิ
ชิงแชมป์ WBO เอเชียรุ่นไลท์เวทเมื่อ 19 สิงหาคม 2548 แพ้น็อค ไมเคิล คัตสิดิส ยก 5 ที่ ออสเตรเลีย
ราชวงศ์ที่เก้าแห่งอียิปต์

ราชวงศ์ที่เก้าแห่งอียิปต์ มักจะอยู่รวมกับราชวงศ์ที่เจ็ด, แปด, สิบ และต้นราชวงศ์ที่สิบเอ็ด เป็นกลุ่มราชวงศ์ที่อยู่ในสมัยช่วงระหว่างกลางที่ 1  และราชวงศ์ที่เก้าดูเหมือนว่าจะเข้ามาแทนที่ราชวงศ์ที่แปดนั้นคลุมเครืออย่างยิ่ง การก่อรัฐประหารโดยผู้ปกครองของเมืองเฮราคลีโอโพลิสเป็นไปยังรุนแรงและสะท้อนให้เห็นในคำอธิบายของบันทึกแห่งอัคธอส์ (Achthoes) ของมาเนโทเกี่ยวกับผู้ก่อตั้งราชวงศ์ว่า 'น่าสะพรึงกลัวยิ่งกว่าผู้ปกครองก่อนหน้าของเขา' ผู้ซึ่ง 'ก่อความชั่วแก่คนทั้งปวงในอียิปต์'
ผู้ปกครอง

ราชวงศ์ที่เก้าสถาปนาขึ้นที่เมืองเฮราคลีโอโพลิสและราชวงศ์ที่สิบก็ยังคงอยู่ที่นั่น  ในเวลานี้ อียิปต์ยังไม่รวมกันเป็นปึกแผ่น และมีการทับซ้อนกันระหว่างราชวงศ์เหล่านี้กับราชวงศ์ท้องถิ่นอื่นๆ บันทึกพระนามกษัตริย์แห่งตูรินได้ระบุรายพระนามฟาโรห์แห่งราชวงศ์ที่เก้าจำนวนสิบแปดพระองค์ แต่พระนามของฟาโรห์เหล่านี้ได้รับความเสียหายจนไม่สามารถระบุตัวตนได้ หรือสูญหาย
ต่อไปนี้คือรายพระนามผู้ปกครองที่เป็นไปได้ของราชวงศ์ที่เก้าโดยอิง บันทึกพระนามกษัตริย์แห่งตูริน เนื่องจากนักไอยคุปต์วิทยามีความคิดเห็นที่แตกต่างกันเกี่ยวกับลำดับการสืบราชสันตติวงศ์ภายในทั้งสองราชวงศ์  ในหมู่พวกเขามีเพียงฟาโรห์เมริอิบเร เคติ และฟาโรห์เนบคาอูเร เคติ เท่านั้นที่ได้รับการยืนยันจากการค้นพบทางโบราณคดี:
| พระนาม | รูปภาพ | ข้อมูล |
| --- | --- | --- |
| เมริอิบเร เคติที่ 1 |  | อัคธอส์ (Achthoes) ของมาเนโท ผู้ปกครองท้องถิ่นที่อ้างตนเองว่าเป็นฟาโรห์ |
| [พระนามสูญหาย] |  | - |
| เนเฟอร์คาเรที่ 7 |  | อาจเป็นฟาโรห์คาเนเฟอร์เรที่กล่าวถึงในหลุมฝังศพของผู้ปกครองท้องถิ่นนามว่า อังค์ติฟิ |
| เนบคาอูเร เคติที่ 2 |  | ยังกล่าวถึงในเรื่อง The Eloquent Peasant (คำพูดของชาวนาอันไพเราะ) |
| เซทุต |  | - |
| [พระนามสูญหาย] |  | - |
| เมริ[...] |  | - |
| เชด[...] |  | - |
| ฮ[...] |  | - |
| [สามพระนามสูญหาย] |  | - |
| อูเซอร์(?)[...] |  | - |
วงศ์สร้อยสุวรรณา

| วงศ์สร้อยสุวรรณา |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Lamiales
วงศ์:: Lentibulariaceae Rich.

สกุล
 Genlisea  Pinguicula  Utricularia
Lentibulariaceae - Utricularia humboldtii
วงศ์สร้อยสุวรรณา หรือ Lentibulariaceae เป็นวงศ์ของพืชมีดอกที่มี 3 สกุล Genlisea Pinguicula Utricularia ส่วนสกุล Polypompholyx และ Biovularia เคยจัดอยู่ในวงศ์นี้ Biovularia ถูกรวมเข้ากับ Utricularia และ Polypompholyx กลายเป็นสกุลย่อยในสกุล Utricularia  เดิมวงศ์นี้เคยอยู่ในอันดับ  Scrophulariales ต่อมาในระบบ APG จึงย้ายมาอยู่ในอันดับ Lamiales
วรูตซี

| วรุตซี Врутци |
| --- | --- |
หมู่บ้าน
อารามรูยัน (Rujan Monastery; [sr]) ริมทะเลสาบวรูตซี
วรุตซี
พิกัด: 43°51′22″N 19°41′58″E﻿ / ﻿43.8561°N 19.6994°E﻿ / 43.8561; 19.6994
ประเทศ:  เซอร์เบีย
อำเภอ: ซลาติบอร์
เทศบาล: อูซีตเซ
พื้นที่
 • ทั้งหมด: 7.99 ตร.กม. (3.08 ตร.ไมล์)
ความสูง: 691 เมตร (2,267 ฟุต)
ประชากร (2011)
 • ทั้งหมด: 138 คน
 • ความหนาแน่น: 17 คน/ตร.กม. (45 คน/ตร.ไมล์)
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
วรูตซี (ซีริลลิกเซอร์เบีย: Врутци; Vrutci) เป็นหมู่บ้านในเขตเทศบาลอูซีตเซ ทางตะวันตกของประเทศเซอร์เบีย ข้อมูลจากสำมะโนปี 2011 หมูบ้านมีประชากรรวม 138 คน หมู่บ้านตั้งอยู่ไม่ไกลจากทะเลสาบวรูตซีซึ่งสร้างขึ้นเพื่อเป็นแหล่งชลประทานให้กับอูซีตเซ ส่งผลให้หมู่บ้านบางส่วนของวรูตซีจมอยู่ใต้น้ำจากการสร้างทะเลสาบ
ระเบียงภาพ

ทะเลสาบวรูตซี
ทะเลสาบวรูตซี
ทะเลสาบวรูตซี
อารามรูยัน (Rujan Monastery; [sr])
รินะ ฮิดากะ

| รินะ ฮิดากะ |
| --- | --- |
日高 里菜
เกิด:  (1994-06-15) 15 มิถุนายน ค.ศ. 1994 (30 ปี) จังหวัดชิบะ ประเทศญี่ปุ่น
อาชีพ:  นักแสดง  นักพากย์ 
ปีปฏิบัติงาน: 2000–ปัจจุบัน
ตัวแทน: ออฟฟิศโอซาวะ
Notable credit: ซอร์ดอาร์ตออนไลน์ รับบทเป็น Silica/Keika Ayano Black Bullet รับบทเป็น Enju Aihara แอกเซลเวิลด์ รับบทเป็น Yuniko Kozuki/Scarlet Rain A Certain Magical Index รับบทเป็น Last Order Strike the Blood รับบทเป็น Nagisa Akatsuki Inu x Boku SS รับบทเป็น Ririchiyo Shirakiin
ส่วนสูง: 154 cm (5 ft 1⁄2 in)
คู่สมรส: ยูมะ อูจิดะ (สมรส 2024)
ญาติ: มายะ อูจิดะ (พี่สะใภ้)
รินะ ฮิดากะ (ญี่ปุ่น: 日高 里菜; โรมาจิ: Hidaka Rina) เกิดเมื่อวันที่ 15 มิถุนายน ค.ศ. 1994 เป็นนักแสดงหญิงชาวญี่ปุ่น
ผลงาน > อนิเมะ

Michiko to Hatchin รับบทเป็น Michiko (young)
Porphy no Nagai Tabi รับบทเป็น Rebecca (young)
xxxHolic: Kei รับบทเป็น Kohane Tsuyuri
Kon'nichiwa Anne: Before Green Gables รับบทเป็น Anne Shirley
Nogizaka Haruka no Himitsu: Purezza รับบทเป็น Miu Fujinomiya
A Certain Magical Index รับบทเป็น Last Order
Bakuman รับบทเป็น Mina Azuki
Densetsu no Yūsha no Densetsu รับบทเป็น Bueka
Katanagatari รับบทเป็น Konayuki Itezora
Ladies versus Butlers! รับบทเป็น Mimina Ōsawa
Major (6th season) รับบทเป็น Sunday
Mayoi Neko Overrun! รับบทเป็น Honoka (ep 10)
Star Driver: Kagayaki no Takuto รับบทเป็น Mizuno Yō
The World God Only Knows รับบทเป็น Lime (ep 7)
A Certain Magical Index II รับบทเป็น Last Order
Dantalian no Shoka รับบทเป็น Patricia Nash (ep 6)
Dream Eater Merry รับบทเป็น Minato Kisaragi (ep 3)
Hoshi o Ou Kodomo รับบทเป็น Mana
Ro-Kyu-Bu! รับบทเป็น Airi Kashii
Sengoku Otome: Momoiro Paradox รับบทเป็น Yoshino "Hideyoshi" Hide
Tiger & Bunny รับบทเป็น Kaede Kaburagi
Accel World รับบทเป็น Yuniko Kozuki
Ano Natsu de Matteru รับบทเป็น Rinon
Campione! รับบทเป็น Shizuka Kusanagi
Inu x Boku SS รับบทเป็น Ririchiyo Shirakiin
Nakaimo - My Sister Is Among Them! รับบทเป็น Mei Sagara
Sword Art Online รับบทเป็น Silica/Keiko Ayano
YuruYuri รับบทเป็น Hanako Ōmuro
Arpeggio of Blue Steel ~Ars Nova~ รับบทเป็น I-400
Bakuman. 3 รับบทเป็น Mina Azuki
Galactic Armored Fleet Majestic Prince รับบทเป็น Anna; Mayu
Galilei Donna รับบทเป็น Hozuki Ferrari
Love Lab รับบทเป็น Nana Ichikawa
Ro-Kyu-Bu! SS รับบทเป็น Airi Kashii
Sasami-san@Ganbaranai รับบทเป็น Tamamo-no-Mae
Servant x Service รับบทเป็น Kanon Momoi
The Severing Crime Edge รับบทเป็น Emily Redhands
Strike the Blood รับบทเป็น Nagisa Akatsuki
Tamako Market รับบทเป็น Anko Kitashirakawa
Black Bullet รับบทเป็น Enju Aihara
Captain Earth รับบทเป็น Akari Yomatsuri
Girl Friend BETA รับบทเป็น Nae Yuki
If Her Flag Breaks รับบทเป็น Sakura
Sword Art Online II รับบทเป็น Silica/Keiko Ayano
2015
Ultimate Otaku Teacher รับบทเป็น Kanan Chinami
To Love-Ru Darkness 2nd รับบทเป็น Nemesis
Food Wars: Shokugeki no Soma รับบทเป็น Urara Kawashima
Kantai Collection รับบทเป็น Mutsuki, Kisaragi, Yayoi, Mochizuki
Rin-ne รับบทเป็น Hanako-san
The Rolling Girls รับบทเป็น Yukina Kosaka
Unlimited Fafnir รับบทเป็น Iris Freyja
YuruYuri San Hai! รับบทเป็น Hanako Ōmuro
2016
And you thought there is never a girl online? รับบทเป็น Ako Tamaki / Ako
Gate: Jieitai Kano Chi nite, Kaku Tatakaeri รับบทเป็น Sherry Tyueri
Rilu Rilu Fairilu รับบทเป็น Sumire
2017
Sword Art Online The Movie: Ordinal Scale รับบทเป็น Silica/Keiko Ayano
Tenshi no 3P! รับบทเป็น Kurumi Mekui
2023
เจ้าหญิงผู้เสียสละกับราชาอสูร เทโทร่า
วงศ์ปลาฟันสุนัข

| วงศ์ปลาฟันสุนัข ช่วงเวลาที่มีชีวิตอยู่: ไมโอซีน - ปัจจุบัน |
| --- | --- |

ปลาในสกุล Hydrolycus ไม่ทราบชนิด (Hydrolycus sp.)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Characiformes
วงศ์:: Cynodontidae Eigenmann, 1907

สกุล
 วงศ์ย่อย Cynodontinae Cynodon มี 3 ชนิด     Hydrolycus มี 4 ชนิด    Rhaphiodon มีเพียงชนิดเดียว คือ R. vulpinus   วงศ์ย่อย Roestinae Gilbertolus   Roestes
วงศ์ปลาฟันสุนัข (อังกฤษ: Dogteeth characin, Saber tooth fish, Vampire characin) เป็นวงศ์ปลาน้ำจืดจำพวกหนึ่ง ในอันดับปลาคาราซิน (Characiformes) ใช้ชื่อวงศ์ว่า Cynodontidae (/ไซ-โน-ดอน-ทิ-ดี้/)
มีรูปร่างทั่วไป คล้ายกับปลาแปบ ซึ่งอยู่ในวงศ์ปลาตะเพียน (Cyprinidae) ที่พบในภูมิภาคเอเชียอาคเนย์ แต่มีรูปร่างใหญ่กว่ามาก มีส่วนหัวใหญ่และเชิดขึ้นบริเวณปาก ตาโต ลำตัวแบนข้างมาก ส่วนท้องเป็นสันคม เรียวยาว ครีบท้องเรียวยาว ครีบหางแผ่เป็นแผ่นรูปสี่เหลี่ยมคางหมู ปากกว้างและเฉียงลง มีปากมีฟันแหลมคมเป็นซี่ ๆ เห็นชัดเจน โดยเฉพาะฟันคู่ล่างที่เรียวยาวมาก เห็นได้ชัดเจน ทั้งนี้จะสั้นหรือยาวเพียงใดขึ้นอยู่กับสกุล  และชนิด  ซึ่งฟันคู่นี้เมื่อหักไปแล้วสามารถงอกขึ้นใหม่ได้ กรามปากทั้งบนและล่างสามารถเก็บฟันที่ยื่นยาวนี้ได้สนิท มีรูปร่างแบนข้างและเพรียวมาก ทำให้สามารถกลับตัวได้อย่างรวดเร็วเมื่ออยู่ในน้ำ  เกล็ดเล็กละเอียดมาก พื้นลำตัวส่วนมากเป็นสีเงินแวววาว
พบตามแม่น้ำสายใหญ่ในประเทศต่าง ๆ ในทวีปอเมริกาใต้ ชอบอยู่รวมเป็นฝูง ล่าเหยื่อด้วยการโฉบกินปลาขนาดเล็กกว่าตามผิวน้ำ ว่องไวมากเมื่อล่าเหยื่อ
มีทั้งหมด 5 สกุล พบในขณะนี้ราว 14 ชนิด ชนิดที่ใหญ่ที่สุด คือ Hydrolycus armatus ที่เมื่อโตเต็มที่ยาวได้ถึง 60 เซนติเมตร
นิยมตกเป็นเกมกีฬา มีชื่อเรียกในท้องถิ่นว่า "พาราย่า" (Paraya) และนิยมเลี้ยงเป็นปลาตู้สวยงามด้วย ซึ่งมักมีนิสัยขี้ตกใจเมื่อเลี้ยงในตู้
แหล่งข้อมูลอื่น

Family Cynodontidae - Dogtooth characins (อังกฤษ)
วัง (แก้ความกำกวม)

วัง อาจหมายถึง
วัง ที่ประทับของกษัตริย์
แม่น้ำวัง ชื่อแม่น้ำที่อยู่ในภาคเหนือของไทย
กรมวัง หรือ วัง กรมที่ดูแลเรื่องพระราชวังและกิจการพระมหากษัตริย์ ตามระบบจตุสดมภ์
ราชวงศ์ที่สิบสี่แห่งอียิปต์

ราชวงศ์ที่สิบสี่แห่งอียิปต์ เป็นกลุ่มของผู้ปกครองแห่งอียิปต์โบราณที่ปกครองในสมัยช่วงระหว่างกลางครั้งที่สองเหนือบริเวณดินดอนสามเหลี่ยมปากแม่น้ำไนล์ของอียิปต์ โดยปกครองอยู่ประมาณระหว่าง 75 (ประมาณ 1725 – 1650 ปีก่อนคริสตกาล) ถึง 155 ปี (ประมาณ 1805 – 1650 ปีก่อนคริสตกาล) ขึ้นอยู่กับนักวิชาแต่ละคน และเมืองอวาริสน่าจะเป็นเมืองหลวงประจำราชวงศ์ ราชวงศ์ที่สิบสี่แห่งอียิปต์ปรากฏอยู่ในช่วงเวลาเดียวกันกับราชวงศ์ที่สิบสาม ซึ่งมีศูนย์กลางการปกครองอยู่ที่เมมฟิส[ต้องการอ้างอิง] ผู้ปกครองที่ได้รับการยืนยันแล้วบางพระองค์ของราชวงศ์ที่สิบสี่นั้น (เสนอความเห็นโดยคิม รีฮอล์ต) จะถูกระบุโดยนักไอยคุปต์วิทยาว่ามีเชื้อสายชาวคานาอัน (คนกลุ่มเซมิติก) เนื่องจากที่มาของพระนามของผู้ปกครองและเจ้าชายบางพระองค์ เช่น อิปกู (มาจากภาษากลุ่มเซมิติกตะวันตก แปลว่า "ความสง่างาม"), ยากบิม ("ia-ak-bi-im" ซึ่งเป็นพระนามจากภาษาอะมอไรต์), กาเรห์ (มาจากภาษาเซมิติกตะวันตก แปลว่า "คนหัวล้าน") หรือ ยาคุบ-ฮาร์ พระนามที่เกี่ยวข้องกับนิวเบียก็ถูกบันทึกไว้ในสองพระนามเช่นกัน คือ เนเฮซี (แปลว่า "ชาวนูเบีย") และพระนางตาติ อย่างไรก็ตาม ผู้ปกครองในราชวงศ์ไม่ได้ถูกเรียกว่า "ผู้ปกครองต่างดินแดน" หรือ "กษัตริย์ผู้เลี้ยงแกะ" ตามในบันทึกพระนามแห่งตูริน
ลำดับตามเวลา

ในบางครั้งราชวงศ์ที่สิบสี่แห่งอียิปต์อาจจะจัดรวมเข้ากับราชวงศ์ที่สิบเอ็ด, สิบสอง และสิบสาม ในช่วงเวลาของสมัยราชอาณาจักรกลางของอียิปต์ ถึงแม้ว่าราชวงศ์ที่สิบสี่จะอยู่จะคาบเกี่ยวบางส่วนกับราชวงศ์ที่สิบสาม และราชวงศ์ที่สิบห้า ในช่วงใดช่วงหนึ่งหรือทั้งสองช่วงเป็นอย่างน้อย โดยทั่วไปแล้ว ราชวงศ์ที่สิบสี่แห่งอียิปต์จะถูกจัดกลุ่มช่วงเวลาเดียวกันกับราชวงศ์ที่สิบสาม, สิบห้า, สิบหก และสิบเจ็ด ในช่วงเวลาของสมัยช่วงระหว่างกลางครั้งที่สอง
ปรากฏช่องว่างเพียงพอในการศึกษาเกี่ยวกับราชวงศ์ที่สิบสี่แห่งอียิปต์ ซึ่งเป็นที่ถกเถียงกันในเรื่องของตำแหน่งตามลำดับเวลา และอาจจะแตกต่างกันไปมากถึง 75 ปีขึ้นอยู่กัผู้ที่ศึกษา คิม รีฮอล์ต นักไอยคุปต์วิทยาได้เสนอความเห็นว่าว่าราชวงศ์ที่สิบสี่นั้นได้สถาปนาขึ้นในช่วงปลายราชวงศ์ที่สิบสอง ราวประมาณ 1805 ปีก่อนคริสตกาล ซึ่งอยู่ช่วงระหว่างหรือหลังการปกครองของฟาโรห์โซเบคเนเฟรูไม่นาน เขาเชื่อว่าชาวคานาอันในท้องถิ่นที่อาศัยอยู่ในบริเวณดินดอนสามเหลี่ยมปากแม่น้ำไนล์ฝั่งตะวันออกได้ประกาศอิสรภาพของพวกเขาและขัดขวางความพยายามที่เป็นไปได้จากฟาโรห์แห่งเมมฟิสจากราชวงศ์ที่สิบสาม เพื่อกอบกู้พื้นที่บริเวณสามเหลี่ยมปากแม่น้ำกลับมาอยู่ในอำนาจ จากข้อมูลของรีฮอล์ต ราชวงศ์ที่สิบสี่เริ่มปกครองตั้งแต่ 1805 ปีก่อนคริสตกาล จนกระทั่งล่มสลายภายใต้ราชวงศ์ที่สิบห้าแห่งอียิปต์ที่ปกครองโดยชาวฮิกซอส เมื่อราว 1650 ปีก่อนคริสตกาล รวมเป็นระยะเวลา 155 ปี
แต่ข้อสมมติฐานดังกล่าวถูกโต้แย้งโดยนักไอยคุปต์วิทยาบางคน เช่น มันเฟรด เบียตัค, ดาฟนา เบน-ทอร์ และเจมส์ และซูซาน อัลเลน ซึ่งได้โต้แย้งว่า ราชวงศ์ที่สิบสี่ไม่สามารถถูกสถาปนาขึ้นก่อนช่วงกลางของราชวงศ์ที่สิบสามหรือประมาณ 1720 ปีก่อนคริสตกาล หลังจากรัชสมัยของฟาโรห์โซเบคโฮเทปที่ 4 โดยเฉพาะอย่างยิ่ง พวกเขาโต้แย้งว่า หลักฐานจากชั้นต่างๆ ที่ค้นพบตราประทับจากช่วงราชวงศ์ที่สิบสี่นั้น สรุปได้ว่าราชวงศ์ที่สิบสี่นั้นอยู่ร่วมสมัยกับราชวงศ์ที่สิบสามเท่านั้นในช่วงครึ่งศตวรรษหลังจากนั้น กล่าวคือ หลังจากช่วง 1700 ปีก่อนคริสตกาล นอกจากนี้ มันเฟรด เบียตัค ยังระบุช่วงเวลาของจารึกและอนุสาวรีย์ของฟาโรห์เนเฮซี ซึ่งอาจจะเป็นผู้ปกครองพระองค์ที่สองของราชวงศ์ที่สิบสี่ โดยย้อนไปจนถึงประมาณ 1700 ปีก่อนคริสตกาลอีกด้วย
ภายหลังจากรัชสมัยอันสั้นอย่างยิ่งของฟาโรห์เนเฮซีนั้น นักวิชาการส่วนใหญ่รวมถึง มันเฟรด เบียตัค และคิม รีฮอล์ต เห็นพ้องต้องกันว่าบริเวณดินดอนสามเหลี่ยมปากแม่น้ำไนล์ได้รับผลกระทบจากความอดอยากที่ยืดเยื้อและโรคระบาดอาจจะกินเวลาจนถึงช่วงราชวงศ์ที่สิบสี่ล่มสลาย ความอดอยากแบบเดียวกันนี้อาจจะส่งผลกระทบต่อราชวงศ์ที่สิบสาม ซึ่งแสดงให้เห็นถึงความไม่มั่นคงและฟาโรห์ที่ขึ้นมาปกครองเป็นช่วงเวลาสั้นๆ จำนวนมากในช่วง 50 ปีหลังจากจากสถาปนาราชวงศ์ที่สิบสี่ในช่วงระหว่าง 1700 จนถึง 1650 ปีก่อนคริสตกาล สถานภาพที่อ่อนแอของทั้งสองราชวงศ์อาจจะอธิบายได้ในบางส่วนว่าเหตุใดพวกเขาจึงตกอยู่ภายใต้อำนาจของผู้ปกครองชาวฮิกซอสที่ขึ้นมามีอำนาจใหม่อย่างรวดเร็วในราว 1650 ปีก่อนคริสตกาล